CELEX: 22011D0093
Language: lt
Date: 1311120000000
Title: 2011 m. liepos 20 d. EEE jungtinio komiteto sprendimas Nr. 93/2011, kuriuo iš dalies keičiamas EEE susitarimo XX priedas (Aplinka)

6.10.2011   
            
            
               LT
            
            
               Europos Sąjungos oficialusis leidinys
            
            
               L 262/65
            
         EEE JUNGTINIO KOMITETO SPRENDIMAS
   Nr. 93/2011
   2011 m. liepos 20 d.
   kuriuo iš dalies keičiamas EEE susitarimo XX priedas (Aplinka)
   EEE JUNGTINIS KOMITETAS,
   atsižvelgdamas į Europos ekonominės erdvės susitarimą (toliau – Susitarimas) su pakeitimais, padarytais Europos ekonominės erdvės susitarimą patikslinančiu protokolu, ypač į šio Susitarimo 98 straipsnį,
   kadangi:
   
               (1)
            
            
               Susitarimo XX priedas buvo iš dalies pakeistas 2011 m. liepos 1 d. EEE jungtinio komiteto sprendimu Nr. 87/2011 (1);
            
         
               (2)
            
            
               į Susitarimą turi būti įtrauktas 2011 m. birželio 30 d. Komisijos sprendimas dėl Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje, 3e straipsnio 3 dalies a–d punktuose nurodyto bendro Sąjungos apyvartinių taršos leidimų skaičiaus (2);
            
         
               (3)
            
            
               remdamasi Susitarimo XX priedo 21al punkto (Europos Parlamento ir Tarybos direktyva 2003/87/EB), be) adaptacijos 1 papunkčiu, ELPA priežiūros institucija pateikė šiuos duomenis: bendrą apyvartinių taršos leidimų skaičių, aukcione parduodamų apyvartinių taršos leidimų skaičių, į specialų rezervą atidedamų apyvartinių taršos leidimų skaičių ir nemokamų apyvartinių taršos leidimų skaičių, susijusius su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes. Šie skaičiai aritmetiškai nustatyti remiantis ankstesnio laikotarpio aviacijos išmetamųjų teršalų verte, nustatyta 2011 m. liepos 1 d. EEE jungtinio komiteto sprendime Nr. 87/2011, taikant tokius pačius procentus, kokie naudoti siekiant apskaičiuoti bendrą Sąjungos apyvartinių taršos leidimų skaičių, aukcione parduodamų leidimų skaičių, į specialų rezervą atidedamų leidimų skaičių ir nemokamų leidimų skaičių;
            
         
               (4)
            
            
               pagal tą patį adaptacijos tekstą EEE jungtinis komitetas nusprendžia dėl bendro EEE apyvartinių taršos leidimų skaičiaus, aukcione parduodamų leidimų skaičiaus, į specialų rezervą atidedamų leidimų skaičiaus ir nemokamų leidimų skaičiaus, sudėdamas atitinkamus skaičius, susijusius su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, su atitinkamais Sąjungos skaičiais, nustatytais Komisijos sprendimo 2011/389/ES 1–4 straipsniuose,
            
         PRIĖMĖ ŠĮ SPRENDIMĄ:
   1 straipsnis
   Susitarimo XX priede po 21apb punkto (Komisijos sprendimas 2011/149/ES) įterpiamas šis punktas:
   
               „21apc.
            
            
               
                  32011 D 0389: 2011 m. birželio 30 d. Komisijos sprendimas 2011/389/ES dėl Europos Parlamento ir Tarybos direktyvos 2003/87/EB, nustatančios šiltnamio efektą sukeliančių dujų emisijos leidimų sistemą Bendrijoje, 3e straipsnio 3 dalies a–d punktuose nurodyto bendro Sąjungos apyvartinių taršos leidimų skaičiaus (OL L 173, 2011 7 1, p. 13).
               Sprendimo nuostatos šio Susitarimo tikslais pritaikomos taip:
               
                           a)
                        
                        
                           1 straipsnio 1 dalis papildoma šiomis pastraipomis:
                           „Direktyvos 2003/87/EB 3c straipsnio 1 dalyje nurodytas bendras apyvartinių taršos leidimų skaičius 2012 m. sausio 1 d.–2012 m. gruodžio 31 d., susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 1 885 617.
                           Direktyvos 2003/87/EB 3c straipsnio 1 dalyje nurodytas bendras EEE apyvartinių taršos leidimų skaičius 2012 m. sausio 1 d.–2012 m. gruodžio 31 d. yra 214 777 670.“;
                        
                     
                           b)
                        
                        
                           1 straipsnio 2 dalis papildoma šiomis pastraipomis:
                           „Direktyvos 2003/87/EB 3c straipsnio 2 dalyje nurodytas bendras apyvartinių taršos leidimų skaičius kiekvienais laikotarpio nuo 2013 m. sausio 1 d. metais, susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 1 846 738.
                           Direktyvos 2003/87/EB 3c straipsnio 2 dalyje nurodytas bendras EEE apyvartinių taršos leidimų skaičius kiekvienais laikotarpio nuo 2013 m. sausio 1 d. metais yra 210 349 264.“;
                        
                     
                           c)
                        
                        
                           2 straipsnio 1 dalis papildoma šiomis pastraipomis:
                           „Direktyvos 2003/87/EB 3d straipsnio 1 dalyje nurodytas bendras apyvartinių taršos leidimų skaičius 2012 m. sausio 1 d.–2012 m. gruodžio 31 d., susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 282 843.
                           Direktyvos 2003/87/EB 3d straipsnio 1 dalyje nurodytas bendras EEE apyvartinių taršos leidimų skaičius 2012 m. sausio 1 d.–2012 m. gruodžio 31 d. yra 32 216 651.“;
                        
                     
                           d)
                        
                        
                           2 straipsnio 2 dalis papildoma šiomis pastraipomis:
                           „Direktyvos 2003/87/EB 3d straipsnio 2 dalyje nurodytas bendras apyvartinių taršos leidimų skaičius kiekvienais laikotarpio nuo 2013 m. sausio 1 d. metais, susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 277 011.
                           Direktyvos 2003/87/EB 3d straipsnio 2 dalyje nurodytas bendras EEE apyvartinių taršos leidimų skaičius kiekvienais laikotarpio nuo 2013 m. sausio 1 d. metais yra 31 552 390.“;
                        
                     
                           e)
                        
                        
                           3 straipsnis papildomas šiomis pastraipomis:
                           „Direktyvos 2003/87/EB 3f straipsnio 1 dalyje nurodytas bendras su specialiu rezervu susijęs apyvartinių taršos leidimų skaičius, susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 443 216.
                           Direktyvos 2003/87/EB 3f straipsnio 1 dalyje nurodytas bendras su specialiu rezervu susijęs EEE apyvartinių taršos leidimų skaičius yra 50 483 824.“;
                        
                     
                           f)
                        
                        
                           4 straipsnio 1 dalis papildoma šiomis pastraipomis:
                           „Direktyvos 2003/87/EB 3e straipsnio 3 dalies d punkte nurodytas bendras apyvartinių taršos leidimų skaičius 2012 m. sausio 1 d.–2012 m. gruodžio 31 d., susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 1 602 774.
                           Direktyvos 2003/87/EB 3e straipsnio 3 dalies d punkte nurodytas bendras EEE apyvartinių taršos leidimų skaičius 2012 m. sausio 1 d.–2012 m. gruodžio 31 d. yra 182 561 019.“;
                        
                     
                           g)
                        
                        
                           4 straipsnio 2 dalis papildoma šiomis pastraipomis:
                           „Direktyvos 2003/87/EB 3e straipsnio 3 dalies d punkte nurodytas bendras apyvartinių taršos leidimų skaičius kiekvienais laikotarpio nuo 2013 m. sausio 1 d. metais, susijęs su skrydžiais ELPA valstybių teritorijose bei iš vienos ELPA valstybės į kitą ir skrydžiais iš ELPA valstybių į trečiąsias šalis bei iš trečiųjų šalių į ELPA valstybes, yra 1 514 325.
                           Direktyvos 2003/87/EB 3e straipsnio 3 dalies d punkte nurodytas bendras EEE apyvartinių taršos leidimų skaičius kiekvienais laikotarpio nuo 2013 m. sausio 1 d. metais yra 172 486 396.“ “
                        
                     
         2 straipsnis
   
      Europos Sąjungos oficialiojo leidinio EEE priede skelbtinas Direktyvos 2011/389/ES tekstas islandų ir norvegų kalbomis yra autentiškas.
   3 straipsnis
   Šis sprendimas įsigalioja 2011 m. liepos 21 d., jei EEE jungtiniam komitetui pateikti visi pranešimai pagal Susitarimo 103 straipsnio 1 dalį (3).
   4 straipsnis
   Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
   
      Priimta Briuselyje 2011 m. liepos 20 d.
      
         
            EEE jungtinio komiteto vardu
         
         
            Pirmininkas
         
         Kurt JÄGER
      
   
   
      (1)  Žr. šio Oficialiojo leidinio 59 p.
   
      (2)  OL L 173, 2011 7 1, p. 13.
   
      (3)  Konstitucinių reikalavimų nenurodyta.